
A Mind-Diák Iskola Szövetkezet gödöllői divíziójának elemzése, folyamatszempontú megközelítésben

Pályamunkám témájául a Mind-Diák Iskolai Szövetkezet gödöllői divíziójának elemzését választottam. Az általam választott cég hazánkban az egyik legismertebb iskolaszövetkezetek közé tartozik. A szövetkezet 1993 óta működik, ma már cégcsoportként a Humán Centrum Kft.-vel és a Human Hygiene Kft-vel együtt. Elmondható, hogy az alapítás óta sikeresen tevékenykednek a diákmunka területén, illetve a cégcsoportot tekintve a munkaerő-kölcsönzés, munkaerő-közvetítés és az intézményhigiénia területén egyaránt.
A témaválasztásomat indokolja, hogy már középiskolai tanulmányaim alatt is, a nyári szünetekben, dolgoztam iskolaszövetkezeten keresztül. Pályamunkám során így személyes érintettségem is van a diákmunkával kapcsolatban. Mivel érdekelt, hogy hogyan is zajlik le ez a folyamat, a Megrendelő a Szövetkezet és a Diák között, így kézenfekvőnek tűnt ez a téma.
A pályamunkámban először bemutatásra kerül a téma aktualitása és fontossága, ezen belül az információ hatása a vállalkozásokra, valamint a diákmunka fontossága a fiatalok munkatapasztalat szerzésében.
A második fejezetben az információáramlás és a folyamatszemlélet fontosságát mutatom be a felhasznált szakirodalom segítségével. Majd a következő részben ismertetem a projekt menetét, résztvevőit, mivel a cég a megrendeléseket projektek keretében teljesíti. A harmadik alfejezetben a Mind-Diák Iskolai Szövetkezetre jellemzőket mutatom be. Említést teszek a kis- és középvállalkozásokról, helyzetükről hazánkban, majd bemutatom a divizionális szervezeti formát, végül az iskolaszövetkezetekről és a diákmunkáról szólok pár szót.
A harmadik fejezetben röviden bemutatom a Mind-Diák Iskolai Szövetkezet alapítását, tevékenységét, az elmúlt három év árbevételének és taglétszámának alakulását, valamint a végén említést teszek gödöllői divíziójáról.
Az anyag és módszer fejezetben először egy saját információáramlási modell segítségével mutatom be és elemzem a cég gödöllői divíziójának folyamatát, majd két kutatási módszer segítségével próbálok választ kapni a kérdéseimre. Az alábbi módszerek a mélyinterjú, valamint a kérdőív.
Célkitűzéseim között szerepel, hogy egy új információáramlási folyamatábrán keresztül elemezzem a gödöllői divízió tevékenységét, valamint a cég egyik vezetőjével készített mélyinterjú során rávilágítsak néhány fontos kérdésre. Végül a kérdőíves vizsgálat eredményeként, a szociodemográfiai ismérvek és a felállított hipotézisek alapján következetéseket vonjak le.



